Diari Oficial de la Generalitat Valenciana


Sumari del DOGV 7446, del 20-01-2015 (2015/65)

RESOLUCIÓ de 2 de gener de 2015, de la Direcció General de Centres i Personal Docent, de reconeixement del dret del personal docent no universitari de la Generalitat a l'abonament meritat de la paga extraordinària de desembre de 2012.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7446

Data del DOGV
:   20-01-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/65


Data del document
:   02-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 2 de gener de 2015, de la Direcció General de Centres i Personal Docent, de reconeixement del dret del personal docent no universitari de la Generalitat a l'abonament meritat de la paga extraordinària de desembre de 2012. [2015/65]  
La Mesa General de Negociació I, el 9 de juny de 2014, va subscriure l'acord sobre l'abonament dels dies meritats de la paga extraordinària de desembre de 2012.  
L'esmentat acord va ser ratificat pel Consell el 18 de juliol de 2014, i publicat mitjançant Resolució de 2 de setembre de 2014, del conseller d'Hisenda i Administració Pública (DOCV 7361, 16.09.2014).  
  
De conformitat amb el que disposa l'apartat primer, l'acord serà aplicable al personal de l'Administració de la Generalitat, docent no universitari, Administració de Justícia i el gestionat per la Conselleria de Sanitat, les condicions de treball del qual s'acorden amb els seus representants sindicals en la Mesa General de Negociació I de personal funcionari, estatutari i laboral.  
Respecte del personal funcionari i estatutari, l'apartat tercer, número 1, de l'acord establix que s'abonarà la quantia corresponent als quaranta-quatre dies meritats, de l'1 de juny al 14 de juliol, de la paga extraordinària del mes de desembre de 2012, en funció del temps treballat, al personal que es trobava en actiu entre les dites dates.  
  
L'abonament dels dies meritats al personal laboral es realitzarà de conformitat amb el que disposa l'apartat quart de l'acord, els catorze dies meritats, de l'1 al 14 de juliol, de la paga extraordinària del mes de desembre de 2012, en funció del temps treballat, als que es trobaven en actiu entre les dites dates.  
En este sentit, i en el marc de les previsions i límits establits amb caràcter bàsic per la Llei de Pressupostos Generals de l'Estat, la disposició addicional vint-i-dos de la Llei 8/2014, de 26 de desembre, de Pressupostos de la Generalitat per a l'exercici 2015, preveu la percepció de la part proporcional que, si és el cas, corresponga respecte dels imports efectivament deixats de percebre com a conseqüència de la supressió de la paga extraordinària, així com de la paga addicional de complement específic o pagues addicionals equivalents relatives al mes de desembre de 2012.  
De conformitat amb l'anteriorment exposat, i en exercici de les competències atribuïdes en l'article 7 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Reconéixer el dret del personal docent no universitari de la Generalitat, en els termes següents:  
I.1. Al personal funcionari, a l'abonament de la quantia corresponent als quaranta-quatre dies meritats, de l'1 de juny al 14 de juliol, de la paga extraordinària del mes de desembre de 2012, en funció del temps treballat.  
I.2. Al personal laboral, a l'abonament de la quantia corresponent als catorze dies meritats, de l'1 al 14 de juliol, de la paga extraordinària del mes de desembre de 2012, en funció del temps treballat.  
  
Segon  
El reconeixement de dret que s'efectua per mitjà de la present resolució es farà efectiu per mitjà de la inclusió de l'import en la nòmina corresponent, en els termes i amb els criteris previstos en l'Acord de la Mesa General de Negociació I, de data 9 de juny de 2014.  
  
Contra la present resolució, que és definitiva en via administrativa, es podran interposar els recursos següents:  
- El personal funcionari docent no universitari de la Generalitat podrà interposar un recurs contenciós administratiu, en el termini de dos mesos a comptar de l'endemà de la notificació, davant del Jutjat Contenciós Administratiu de València, de conformitat amb el que establix l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Així mateix, podrà interposar recurs de reposició davant d'esta Direcció General de Centres i Personal Docent, en el termini d'un mes comptat des de l'endemà de la seua notificació, o qualsevol altre recurs que estime procedent per a la defensa dels seus interessos.  
  
- El personal laboral docent no universitari de la Generalitat podrà formalitzar demanda davant del Jutjat Social de València, en el termini de dos mesos a comptar de l'endemà de la notificació d'esta resolució, prèvia reclamació davant d'esta Direcció General de Centres i Personal Docent, d'acord amb el que preveu l'article 59 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, i article 69 de la Llei 36/2011, de 10 d'octubre, reguladora de la jurisdicció social.  
  
  
València, 2 de gener de 2015.- El director general de Centres i Personal Docent: Santiago Martí Alepuz.